b'\n_START_ARTICLE_\nM\xc3\xb8nsterbryder\n_START_PARAGRAPH_\nEn m\xc3\xb8nsterbryder er et menneske, som bryder ud af den sociale arv og opn\xc3\xa5r en h\xc3\xb8jere social status end for\xc3\xa6ldrene: ved bedre uddannelse og besk\xc3\xa6ftigelse, eller ved k\xc3\xa6mpe mod et negativt tr\xc3\xa6k i familien. P\xc3\xa5 svensk hedder en m\xc3\xb8nsterbryder et m\xc3\xa6lkeb\xc3\xb8ttebarn \xe2\x80\x93 en metafor om den vanskelige opgave med at bryde den negative sociale arv._NEWLINE_Det betyder, at man ikke bliver m\xc3\xb8nsterbryder ved at vinde eller arve mange penge._NEWLINE_Derimod er et barn af arbejdsl\xc3\xb8se u-uddannede m\xc3\xb8nsterbryder, hvis det ender som eksempelvis h\xc3\xb8jtuddannet forsker, hjernekirurg eller topchef.\n_START_SECTION_\nNavnet i DR\n_START_PARAGRAPH_\nOrdet gav navn til M\xc3\xb8nsterbryder \xe2\x80\x94 et program p\xc3\xa5 Danmarks Radio\'s DR2 fra slutningen af 2007 og begyndelsen af 2008. Hvert program beskrev en "m\xc3\xb8nsterbryder" som L\xc3\xa6rke Duus Hansen reklamemanden J\xc3\xb8rn Duus Hansen datter, der foretrak uddannelsen som konditor for en akademisk._NEWLINE_DR2s serie var baseret p\xc3\xa5 en forst\xc3\xa5else af begrebet m\xc3\xb8nsterbryder, som ikke stemmer overens med den sociologiske forsknings anvendelse af begrebet. M\xc3\xb8nsterbryder er et begreb socialvidenskaben har konstrueret til at beskrive dem, som har brudt med et opv\xc3\xa6kstmilj\xc3\xb8, "der socialt set er karakteriseret af faktorer som manglende uddannelse, arbejdsl\xc3\xb8shed, d\xc3\xa5rlig \xc3\xb8konomi, ringe boligforhold, misbrug og vold samt psykologisk set af klientg\xc3\xb8relse, st\xc3\xb8tteforanstaltninger og offerrolle. M\xc3\xb8nsterbruddet har medf\xc3\xb8rt en tilv\xc3\xa6relse, der socialt er karakteriseret af uafh\xc3\xa6ngighed, uddannelse, arbejde og god \xc3\xb8konomi \xe2\x80\x93 og psykologisk set af faktorer som det at v\xc3\xa6re akt\xc3\xb8r, mestring af eget liv, subjektivitet og selvbestemmelse" (Steen Elsborg, Tine Juul Hansen og Vagn Rab\xc3\xb8l Hansen i Den sociale arv og m\xc3\xb8nsterbrydere, Danmarks P\xc3\xa6dagoiske Institut 1999, pp. 15-16). I det perspektiv var DR2s seriens brug af begrebet misforst\xc3\xa5et om konditor L\xc3\xa6rke Duus Hansen og den muslimske konvertit Anette S\xc3\xb8rensen.'